מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
19 ינואר 2021
מכרז מס' 34/12.2021: להכשרה, שמירה על כשירות וניהול מאגר כשירות מנהלי בטיחות מוסדות חינוך ברשויות המקומיות
הבהרה 1
1. להלן התשובות לשאלות 
	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	2.5
	5
	בסיפא מבוקש להוסיף "במקרה שבו המציע, כאישיות משפטית עצמאית, אינו עומד בתנאי הסף המפורטים במכרז ושבעברו של המציע התרחש שינוי ארגוני (לדוגמה התאגדות מציע מעוסק מורשה לחברה, רכישת פעילות, התאגדות כחברה, רה-ארגון או איחוד של חברות בדרך אחרת), באופן בו הפעילות הרלוונטית לצורך עמידה בתנאי הסף השתלבה אצל המציע, יוכל המציע לצרף לנתוניו את נתוני הגוף בו התקיימה הפעילות לפני השינוי הארגוני. החלטה בדבר הכרה כאמור תהיה בכפוף לשיקול דעת המזמין". 

האמור לעיל בהתאם לסעיף 2.2.3.5.4 להוראת תכם 7.3.1 מהדורה 5 בתוקף מיום 19.12.21. 
	הבקשה מקובלת.
במקרה בו המציע מבקש להתבסס על האמור, עליו לצרף מסמכים הרלוונטיים המעידים על הקשר בינו ובין הגוף עליו הוא מבקש להתבסס על ניסינו וכן להפריד בפירוט הנסיון בין נסיון המציע לנסיון הגוף הנוסף, לצורך התרשמות המשרד מהנסיון המוצג ולצורך הפעלת שיקול הדעת לצורך הכרה בבקשה.


	2. 
	4.3.3
	11
	מה צפי העדכונים הנדרש בשנה בשעות עבודה? 
	מרבית הקורסים והכשרות מבוססים על מערכי הדרכה שפותחו עם השנים על פי הצרכים בשטח והניסיון שהצטבר. 

המשרד רואה בקבלן גורם פדגוגי האחראי  על תכנים, לוגיסטיקה, העסקת מרצים וכל מעטפת פדגוגית וטכנית שנדרשת לצורך ביצוע ההשתלמויות. ולכן, במידה וידרשו מעת פיתוחים, שינויים ועדכונים בתכני הלימוד ועל הקבלן להיערך לביצועם.
מבלי להתחייב להיקף מסויים, על הקבלן להיערך לביצוע עדכונים של עד 20% מכל הכשרה מדי שנה. מודגש, כי הקבלן יידרש לעדכונים בהתאם לדרישות המשרד וללא כל תשלום נוסף.

	3. 
	4.3.14
	12
	מבוקשת הבהרה בעניין החניכה – האם פעילות החניכה תשולם בנפרד לספק או שיש לגלם אותה במחיר הקורס? 
	יש לגלם במחיר הקורס. לא תשולם כל תמורה מעבר לרכיבי הצעת המחיר. החניכה מתבצעת על ידי הנהלת הקורס, מטעם הקבלן ומטעם הנהלת האגף - בשיתוף

	4. 
	4.3.17
	12
	במקום "ינואר" מבוקש לכתוב "פברואר". 
	מעקב הנתונים צריך להתבצע ולהתעדכן באופן שוטף במהלך כל השנה. ניתנת הארכה להגשת הסיכום לא יאוחר מ-15 בינואר בכל שנה.

	5. 
	4.3.18
	12
	מבוקש למחוק "תכניות פיתוח ומקורות מימון". 
	ניתן למחוק "ומקורות מימון"

	6. 
	4.3.19
	12
	כלומר שברבעון הראשון לכל שנה הספק יעבוד ללא תכנית עבודה מאושרת? 
	ראה סעיף 4.3.18 "..תכנית העבודה תותאם לאופי הפעילות של שנת הלימודים מחודש ספטמבר  ועד חודש אוגוסט."

	7. 
	4.4
	12
	מבוקש לאשר כי הספק ינהל את הנתונים במערכת מידע המתאימה לעניין ולא בגליונות אלקטרוניים. 
	מאושר. ניתן לבצע במערכת מידע העונה  להגדרות המפורטות במכרז זה. בכל מקרה יש לאשר את מערכת ניהול הנתונים מול המשרד בעת תחילת הפעילות.

	8. 
	4.5.1
	13
	אנו מבינים כי האמור בסעיף נדרש לאחר הזכיה ולא במועד הגשת ההצעות. האם נכון? 
	נכון.

	9. 
	4.6.2
	14
	במקום "באופן מלא ומושלם" מבוקש לכתוב "בהתאם לדרישות המכרז וההסכם". 
	ניתן לשנות ל"באופן מלא ומקצועי בהתאם לדרישות המכרז וההסכם."

	10. 
	4.8.5
	15
	על פי ניסיון העבר – מה הייתה העלות הממוצעת של ההסעות בכל אחת משלוש השנים האחרונות? 
	הדרישה להסעות חדשה במכרז זה ועל כן אין נתונים. היקפי ההסעות הנדרשים בכל פעילות מפורטים בנספח מספר 5 בסעיף "מנהלות כלליות" של כל אחת מהפעילויות. היכן שנדרש אוטובוס – מצוין כי נדרש אוטובוס.

	11. 
	4.8.7.ב
	15
	האם בכרטיס הפלסטי יידרש פס מגנטי? אם כן – מה מפרט הפס המגנטי? 
	לא נדרש פס מגנטי

	12. 
	4.9.8.ד
	16
	מה נפח ספריית המסמכים הקיימת ובאיזה אחוז גדל הנפח מדי שנה? 
	לא ניתן להעריך בשלב זה. האתר ייתן מענה לכל הפעילויות המפורטות במכרז זה, ובכלל זה כלל המצגות, סרטוני ההדרכה ונתוני הקורסים.

	13. 
	4.8.13.א
	18
	על פי ניסיון העבר – מה הייתה העלות הממוצעת של החזרי החניה בכל אחת משלוש השנים האחרונות?
	לא ניתן לדעת או להעריך. כל האתרים בהם התקיימו הדרכות כללו חניה לכלל המשתתפים והמשרד לא התערב בשיקולי הספק לעלויות החניה. המשרד משלם פר קורס וללא תשלום נוסף בגין החניה.

	14. 
	4.8.14
	18
	מבוקש לאשר כי המשרד ישלם לספק, בנוסף למחיר הקורס, את עלות האבטחה החמושה. 
	האבטחה תתבסס על סידורי האבטחה המקובלים והנהוגים במקום, ברשות בה מתקיים הקורס, ובהתאם להנחיות משטרת ישראל, לא נדרשת אבטחה נוספת מעבר לזה.

	15. 
	9.6
	34
	מבוקשת הבהרה כיצד/באיזה נספח נדרש המציע להודיע במסמכי הצעתו על קניינו הרוחני. 
	יש לצרף מסמך נפרד.

	16. 
	9.6
	34
	· מבוקשת הבהרה בעניין העברת הזכויות למשרד בגין שינויים והתאמות. 
· נניח שהמציע יעמיד לרשות הפרוייקט מערכת תוכנה יעודית שהוא פיתח ושהיא מוחרגת מן החובה להעביר את הקניין הרוחני למשרד. 
· ונניח שגודלה של המערכת הוא 1 מליון שורות קוד. 
· המשרד ביקש מן הספק להתאים את המערכת באופן של הוספת 1000 שורות קוד. 
· מן הסעיף עולה כי הספק יעביר למשרד רק את 1000 שורות הקוד שנוספו, ואולם ברי כי המשרד לא יוכל לעשות כל שימוש במנותק מיתר שורות הקוד. 
	כל תוספת לתוכנה או למערכות וכד', יהיה בבעלות משרד החינוך.
ביחס לדוגמה של השואל 1000 שורות הקוד הנוספות יהיו בבעלות המשרד והקבלן לא יוכל לעשות בהן שימוש ללא אישור של המשרד.

	17. 
	11.3
	35
	· התוספת השניה לתקנות הגנת הפרטיות מגדירה את מאגרי המידע עליהם חלה רמת אבטחה גבוהה כלהלן: 
"תוספת שנייה

(תקנה 1)

מאגרי מידע שחלה עליהם רמת האבטחה הגבוהה –

(1) מאגר מידע כאמור בפרט 1(1) או (3) בתוספת הראשונה, לרבות מאגר של גוף ציבורי כמשמעותו בסעיף 23(1) לחוק המקיים את האמור בפרטים (1) או (3), שיש בו מידע על אודות 100,000 אנשים ומעלה;

(2) מאגר מידע כאמור בפרט 1(1) או (3) בתוספת הראשונה, לרבות מאגר של גוף ציבורי כמשמעותו בסעיף 23(1) לחוק המקיים את האמור בפרטים (1) או (3), שמספר בעלי ההרשאה בו עולה על 100". 

· האם המאגר המנוהל במכרז [פחות מ-1000 רשומות] עונה להגדרה הנ"ל? 
	מדובר על כ-500 משתלמים המקיימים בין אחת לשלוש פעילויות בשנה.

בנוסף משתלמים מקצועיים (לדוגמה בטיחות במעבדות או טיולים) ועל כן אנו מעריכים שמספר הרשומות עולה על 1,000.

לפיכך, חלה החלופה בס"ק 2.

	18. 
	11.8
	36
	מבוקש לקבל את רשימת הספקים המאושרים על מנת שניתן יהיה לקבל מהם הצעת מחיר. 
	אבטחת מידע במשרד יתנו את האישור לאחר בחינת הארכיטקטורה שתועבר.

	19. 
	11.16
	36
	לאחר "מערכות המידע של הקבלן" מבוקש להוסיף "המשמשות למכרז זה". 
	מקובל.

	20. 
	14.2
	43
	· כפי שבוודאי ידוע למשרד ביום 11.10.2020 ניתן פסק דינו של בית המשפט העליון בתיק עע"מ 6466/19 משרד הבטחון נ' עמותת חברות הסיעוד ואח'.
· בית המשפט העליון קבע כי מלכ"ר המבקש כי הצעתו תושווה ללא הוספת מע"מ נדרש לצרף להצעתו אישור מטעם רשות המיסים בדבר פטור ממע"מ בקשר עם הפעילות נשוא המכרז.  
· בית המשפט העליון אפשר לוועדת המכרזים להמיר דרישה זו [שהיא הכלל] בדרישה להמצאת פנייה לרשות המיסים לסיווג הפעילות נשוא המכרז כחייבת או לא חייבת במע"מ, שנעשתה מבעוד מועד ולא יאוחר מ-45 יום מן המועד האחרון להגשת הצעות במכרז [כחריג לכלל]. 
· מבוקש להוסיף לסעיף את המלל הבא: 
"מציע הטוען כי הצעתו אינה חייבת במע"מ יצרף להצעתו את אישור רשות המיסים לעניין מכרז זה. יובהר כי אישור מלכ"ר כשלעצמו אינו עונה לדרישה. מציע אשר פנה מבעוד מועד לרשות המיסים אך במועד הגשת ההצעות טרם קיבל תשובה מרשות המיסים יצרף להצעתו: א) אסמכתא להוכחת הפניה לרשות המיסים, ב) אישור מאת עו"ד או רו"ח בעל מומחיות בתחום המיסים כי הצעתו למכרז זה אינה חייבת במע"מ, ג) התחייבות מאת המציע כי אם תקבע רשות המיסים במועד כלשהו כי הצעתו חייבת במע"מ לא ישתנה התעריף שישולם לו מאת המשרד".
· בהתאם מבוקש לתקן את סעיף 25.1.6. 
	יתווסף המלל הבא:
2. מציע אשר בהתאם להוראות הדין אינו מחויב בתשלום מע"מ במסגרת ביצוע ההתקשרות, יצהיר על כך במסגרת הצעתו. ככל שמציע כאמור זכה במכרז, יהיה עליו להגיש אישור מאת רשות המיסים על כך שהוא אינו חב במע"מ במסגרת ביצוע ההתקשרות, לכל המאוחר עד מועד החתימה על ההסכם. 
3. ככל שהמציע המתין למעלה מ-45 יום ולא קיבל אישור כאמור מרשות המיסים, יוכל המציע להגיש אישור מאת רואה חשבון או עורך דין, לפיו המציע פטור מתשלום מע"מ במסגרת ההתקשרות.
4. ככל שתחול על הזוכה חובת תשלום מע"מ,  כל שינוי עתידי בגובה המע"מ ישנה את גובה התמורה שתשולם (במקרה של עלית המע"מ התמורה תתעדכן כלפי מעלה ובמקרה של ירידת המע"מ התמורה תתעדכן כלפי מטה). 

	21. 
	14.4
	43
	מבוקש למחוק את הסעיף הואיל והוא אינו עולה בקנה אחד עם דרישות המשרד להעברת חשבוניות בפורטל החשבונות הממשלתי. 
	הבקשה נדחית. 

דרישה זו עולה בקנה אחד עם הדרישה להגשת החשבונית בפורטל.

	22. 
	14.6
	43
	· מבוקש למחוק את הסעיף. 
· התקשרותו של הספק עם ספקיו אינה מעניינו של המשרד. 
הסעיף יחול, כדין, על עובדיו של הספק אך לא על ספקיו של הספק. 
	הבקשה נדחית.

המשרד מוודא כי לא יפגע השירות הניתן לו.

	23. 
	14.7
	43
	הוראת תכם 7.5.2 כותרתה "שימור ידע והפקת לקחים". האם נפלה טעות במספר ההוראה? 
	מספרי ההוראות התעדכנו.

הכוונה להוראה מספר 7.3.2 העוסקת בהצמדה.

	24. 
	14.10.3
	44
	מבוקש למחוק "או יופחת". 
	אין שינוי בהוראות ההצמדה.

	25. 
	16.6
	49
	· כיצד ובאילו טפסים יש להוכיח את האמור בסעיף? 
· האם מציע שיציע מערכות מידע לניהול הפעילות וניהול הלמידה יהיה זכאי לניקוד נוסף?  
	המדדים היחידים לניקוד שיינתן במסגרת בחינת איכות ההצעות, מצורפים במסגרת מסמך המחוון שצורף למסמכי המכרז.

המכרז אינו כולל ניקוד עבור הצעת מערכות מידע לניהול הפעילות וניהול הלמידה. 
הוכחת הניסיון תעשה במסגרת המקומות המיועדים בחוברת ההצעה.

	26. 
	21.2
	52
	לאחר "החשבונות של הקבלן" מבוקש להוסיף "הנוגעות לפרוייקט נשוא המכרז". 
	הבקשה נדחית.

	27. 
	25.1.10
	57
	אנו סבורים כי ההוראה הרלוונטית היא 7.3.1 ולא 7.4.1.3.1. נודה לבדיקתכם. 
	נכון. מספרי ההוראות התעדכנו.

המספר הרלוונטי הוא ט.7.3.1.2

	28. 
	נספח 4 אבטחת מידע למיקור חוץ 
	88
	האם במועד הגשת ההצעות נדרש לענות על סעיפים הנספח בהתאם לנוהל מפת"ח [I, S, M...]. 
	בהתאם להוראות סעיף 25.1.17 למכרז, יש לצרף מסמך המתאר את אבטחת המידע אל המציע בהתאם לנספח אבטחת המידע המצורף כנספח 4 למכרז.

כן , יש לפרט בהתאם לסימון.

	29. 
	נספח 4 אבטחת מידע למיקור חוץ
	101
	האם נדרש לחתום על הנספח במועד הגשת ההצעות? 
	ראו מענה לשאלה 28 לעיל וראו הוראות סעיף 25.1 ביחס לדרישות ההגשה של ההצעה.

	30. 
	נספח 5
	104
	· הכשרת בסיס / תפקידי הקבלן / 11 – האם ישולם לספק בגין השתתפות המרצים במפגש? 
· הכשרת בסיס / תפקידי הקבלן / 20 – מה פירוש "חניכים משלימים"? האם הספק ידרש לבטח את השתתפותם? האם ידרש הספק לספק להם כיבוד וכיו"ב? 
· הכשרת בסיס / תפקידי הקבלן / 27 – מה נפח המסמכים שהספק ידרש לאחסן? לכמה זמן? כמה יוזרים צפויים להשתמש באתר? 
	· הצעת המחיר לקורס תכלול עמידה בכל דרישות המשרד כפי שרשומות ומפורטות. כולל פגישות הכנה והיערכות, פגישות אמצע, פגישות סיכום, תשלום למרצים וכדומה. עליו לקחת בחשבון את כלל סוגי המרצים והנושאים המפורטים בדוגמאות שהמשרד מציג בנספח. התשלום עבור קורס הוא גלובלי לאחר ובתום הקורס. 
· חניכים משלימים הינם חניכים שפספסו אחוז קטן של מפגשים מקורסים קודמים שבוצעו ע"י הזכיין ועל כן הם מצטרפים לנושאים או שיעורים מסוימים שהחמיצו. על הקבלן להעניק להם את המעטפת הנדרשת במסגרת הקורסים הקיימים
· מספר היוזרים הינו כמספר משתתפי ומרצי הקורס ועוד כשלושה אנשים מהנהלת האגף. לא ניתן לדעת מראש את נפח האחסון הצפוי. יש לשמור את החומרים לאורך כל שנות פעילות המכרז ועד להעברה מסודרת של האתר לזכיין אחר במידה ויידרש.

	31. 
	נספח 5
	106
	הכשרת בסיס / מנהלות כלליות / 2 – מה כוללת פעילות ODT? האם LASERTAG או פעילות דומה? אלו פעילויות ODT בוצעו בשנים האחרונות ומה היתה עלותן? 
	נושא זה לא נכלל במכרז קודם ועל כן לא ניתן להשוות לשנים האחרונות.

פעילות ODT היא פעילות שטח בפארקי חבלים ואתגר. ישנם מספר אתרים כאלו בארץ, פעילות בגובה ופעילות נמוכה. דוגמה לפארק כזה (דוגמה אחת) נמצא בכניסה לאריאל, המשלב פעילות של תוכן, ערכים יחד עם פעילות אתגרית. ישנם מספר אתרים כאלו בארץ ובמגוון מפעילים. חלקן במקום קבוע, וחלקם ניידים. אין מחיר אחד או ממוצע שניתן להגדיר לפעילות זו.

פעילות LASERTAG אינה נכללת.

	32. 
	נספח 5
	107
	קורס מנהלי בטיחות מחוזיים בכירים / תפקידי הקבלן / 10 - האם ישולם לספק בגין השתתפות המרצים במפגש הרענון? 
	לא תשולם כל תמורה מעבר למרכיבי הצעת המחיר במכרז.

התשלום הוא עבור הקורס, הקבלן צריך לקחת בחשבון את ההכנה של המרצים, את פיתוח החומרים ואת ביצוע הקורס וההרצאות וכל דבר נוסף הרשום במכרז. 

	33. 
	נספח 5
	109
	סעיף 2.11.1 / נושאי יום הכשירות / 8 – נכתב "אימון סימולציה..." אך הכותרת היא "יום כשירות ללא סימולציה". מבוקשת הבהרה. 
	מדובר על סימולציה שהמרצה מבצע עם החניכים בכיתה. לא דורש תוספת עלות מצד הקבלן.

	34. 
	נספח 5
	110
	סעיף 2.11.1 / תפקידי הקבלן / 13 – האם ישולם לספק בגין השתתפות המרצים במפגש הרענון?
	לא תשולם כל תמורה מעבר למרכיבי הצעת המחיר במכרז.

	35. 
	נספח 5
	114
	יום כשירות עם סימולציה במתקן ההכשרה של הקבלן / תפקידי הקבלן / 13 - האם ישולם לספק בגין השתתפות המרצים במפגש הרענון?
	לא תשולם כל תמורה מעבר למרכיבי הצעת המחיר במכרז.

	36. 
	נספח 5
	117
	יום כשירות עם סימולציה במתקן סימולציה יעודי / תפקידי הקבלן / 13 - האם ישולם לספק בגין השתתפות המרצים במפגש הרענון?
	לא תשולם כל תמורה מעבר למרכיבי הצעת המחיר במכרז.

	37. 
	נספח 5
	119
	יום כשירות עם סימולציה במתקן ההכשרה של הקבלן / תפקידי הקבלן / 19 – כמה שחקנים יידרשו?
	כמות השחקנים תלויה בשיטת הסימולציה, יש שיטות שונות ויש מגוון סוגי סימולציה לא ניתן להגדיר כמות. לא ניתן להגדיר כמות שחקנים. עד כה היום השתתפו בסימולציות בין 2  ל 4  שחקנים

	38. 
	נספח 5
	121
	יום כשירות סיור באתר או רשות מקומית / תפקידי הקבלן / 13 - האם ישולם לספק בגין השתתפות המרצים במפגש הרענון?
	לא תשולם כל תמורה מעבר למרכיבי הצעת המחיר במכרז.

	39. 
	נספח 5
	124
	יום עיון שנתי למנהלי בטיחות / תפקידי הקבלן / 14 – הואיל והמשרד יקבע את המרצים והמשתתפים במושבים מבוקש לאשר כי המשרד ישא בעלות אותם מרצים "גב אל גב" לפי העלות בפועל לספק.
	הקבלן נדרש לשלם עבור המרצים. עליו להציע ליום העיון השנתי, לאישור האגף - מרצים מובילים במשק בתחום הבטיחות. עליו לקחת בחשבון הרצאת פתיחה מרכזית, הרצאת סיום ועד כ- 4 הרצאות נוספות בתשלום במהלך המושבים. רוב המרצים האחרים הינם עובדי מדינה ואינם דורשים תשלום נוסף. כל המרצים דורשים אישור האגף.

	40. 
	נספח 5
	128
	יום עיון בנושא בטיחות במעבדות ובתחום החינוך לטכנולוגיה / תזונה וכיבוד – נכתב "יתואם לפני יום הפעילות". ברי כי המציע אינו יכול לתמחר מראש את עלות ההזנה אם הדבר אינו ידוע טרם המועד להגשת הצעות. מבוקשת הבהרה. 
	במידה ולא נרשם במפורש בתיאור הקורס כי נדרש כיבוד, והמשרד דרש כיבוד, הכיבוד יוגש בהתאם למחירי החשב הכללי, ראו הוראות סעיף 4.8.10 למכרז.

	41. 
	נספח 5
	129
	סעיף 4.10 – מבוקש למחוק "גם אם עולה על האמור להלן". 
	הבקשה נדחית.

המשרד קבע תמחור נפרד לרכיבים מסוימים.

עם זאת, לא צפוי כי ביתר המרכיבים המפורטים ושמתומחרים כתפוקה, יהיו שינויים קיצוניים בהערכה. בכל מקרה, על הספק להיערך להשקיע את כל התשומות הנדרשות על מנת לעמוד בדרישות המשרד כמתואר במכרז.

	42. 
	4.2.5
	9
	נשמח לדעת מתוך הקורסים שמוגדר כי יתקיימו ב"מתקן הכשרה של הספק" מהו אחוז הקורסים  שהקבלן יכול לבקש לקיים במבואות ירושלים אן במחוזות אחרים במשרד
	המיקום של כל פעילות מוגדר באופן מדויק בסעיף "מיקום" בכל הפעילויות המפורטות בנספח 5. 

עם זאת, האגף יכול לדרוש קיום קורס אחד בשנה לפחות באזור מבואות ירושלים. 

יש להבהיר כי כלל הפעילויות יתקיימו במיקום על חשבון הקבלן, למעט אם צוין אחרת. ימי הכשירות יתקיימו באזור גיאוגרפי בו נמצא המחוז. 

	43. 
	4.4.2 
	13-14
	נשמח להבין את הנושאים הבאים בסעיף זה: 

· מי אחראי לזימון הלומדים לימי הכשירות, הקבלן או המשרד?
· האם רשימת הלומדים מרוכזת ע"י הקב"טים המחוזיים?
· נשמח לקבל הבהרה לגבי כמות של 32 שעות כשירות לשנה. כיצד נצברות השעות  אם צריך לבצע שני ימי כשירות בשנה (16 שעות)
	1. כלל הזימונים לימי הכשירות נעשים על ידי הקבלן. נציגי המחוז מסייעים ומשתפים פעולה כדי להסדיר את הזימון באופן סדיר וכולל.
2. רשימת החניכים והקב"טים נמצאת אצל מנהלי הבטיחות במחוזות ובמטה הארצי. ישנו נוהל מסודר של הכנת יום כשירות והכל מפורט בו. הקבלן עובד עם המטה והמחוזות באופן צמוד ומלווה וכל בעיה אמורה לעלות ולהיות מטופלת בידי המטה והמחוז להצלחת ימי הכשירות וההכשרה.
3. היקף שעות הכשירות השנתי נקבע על ידי האגף מעת לעת, ויועבר לספק בעת הצורך. הספק נדרש לבצע מעקב על פי החלטת האגף להיקף העמידה ימי הכשירות. המספר 32 אינו רלוונטי לעניין זה.

	44. 
	4.6.5
	14
	אנא הבהירו האם מתקיימים גם ימי כשירות על ידי משרד החינוך? מה היקפם השנתי ומה אחריות הקבלן בעניינם.. האם רק כמפורט בסעיף 4.46 – עדכון פרטים במערכת המידע או שבמקרים אלו יש לקבלן תפקידים נוספים? כיצד מתוגמל הקבלן עבור ימים אלו?
	לא מתוכננים בשלב זה ימי כשירות על ידי המשרד.

ימי הכשירות לבטיחות, יתבצעו על ידי הקבלן.  
הפירוט, התכנון, הביצוע והכלים הנדרשים של ימי הכשירות מפורטים בטבלאות הערכות של ההיקפים עמוד 20 סעיף 4.9 ובנספח 5.

במידה שיום כשירות יבוצע על ידי המשרד – תפקיד הקבלן יהיה רק עדכון פרטי המשתתפים במערכת. הקבלן לא מתוגמל בנפרד עבור שרות זה. 

	45. 
	4.9
	20
	1. נבקש לדעת כמה קורסי מנהלי בטיחות  התקיימו בכל שנה בשנתיים האחרונות.

2. נבקש לדעת האם בקורסי מנהלי בטיחות בעבר התקיימו 2 הכשרות במקביל או כל הכשרה במועד אחר 

3. נשמח להבין האם בסעיף 6 בטבלה- ימי כשירות בסיור באתר או רשות נדרש להוציא אוטובוס מטעם הקבלן?

4. נבקש לדעת היכן התקיימו ימי העיון השנתיים בשנים הקודמות
	1. ב2020 – שלושה, ב2021 – ארבעה.
2. התקיימו גם במקביל וגם במועד נפרד.
3. יש לעיין בפירוט בנספח 5.
4. בשפיים ובמרכז הכנסים אשקלון.
יש לציין כי כל מקום שייבחר חייב להיות מאושר על ידי האגף ולכלול את התנאים כמפורט בסעיף 4.8.10 לעניין מזון וכיבוד ולסעיף 4.8.13 לעניין חניה, וכמובן את כלל הסעיפים הנוספים בסעיף זה ובנפסח 5.

	46. 
	4.9
	20
	נשמח להבין האם בסעיף 7 בטבלה- כמה משתתפים הגיעו בפועל ליום עיון שנתי בשנים האחרונות?
	בשנים האחרונות הגיעו כ-430 משתתפים, אך הכמות הקובעת הינה הכמות שנקבעה במכרז.

	47. 
	6.17.5-6.17.8
	27-28
	נשמח להבין האם ניתן שאותו האדם ימלא מספר תפקידים המופיעים בסעיפים אלו (ניהול תחום ימי כשירות, ימי עיון והשתלמויות, רכז קורס, רכז כשירות) וכו'
	מפורט בסעיף 6 במכרז. יש לעיין שם.

לדוגמה: מנהל תחום ימי עיון, יכול להיות מנהל הפרויקט הראשי.

רכז קורס או רכז יום עיון יוכל לרכז מספר קורסים או ימי עיון (בהתאמה) בתנאי שאינם מתבצעים באותו מועד.

בנוסף לכתוב - מנהל תחום ימי כשירות יכול להיות מנהל תחום ימי העיון.

	48. 
	6.17.4 ב'
	27
	האם מנהל תחום קורסים נדרש לנוכחות בכל ימי הקורס  או שעליו לבצע תפקידו וניתן גם בהיקפים חלקיים
	ראה סעיף 6.17.4 א "..מנהל תחום קורסים ישתתף בכל הקורסים המתקיימים".



	49. 
	6.17.5
	27
	האם מנהל תחום ימי כשירות נדרש לנוכחות מלאה בכל ימי הכשירות ולכל אורך היום? האם מנהל התחום יכול להיות גם מדריך ביום הכשירות?
	ראה סעיף 6.17.5 ב "...מנהל תחום ימי הכשירות ישתתף בכל ימי הכשירות.. ויהיה אחראי על כל הפעולות הנדרשות להיערכות, תכנון, תיאום, משוב והפקת לקחים וכל פעילות אחרת.."

	50. 
	6.17.8
	28
	האם הרכז הארגוני יכול לשמש גם כרכז יום כשירות
	לא. הרכז הארגוני מנהל את ההיבטים הארגוניים של הפרויקט באופן מלא, ולא יוכל לעסוק בניהול תחומים נוספים.

	51. 
	25.1.2
	55
	נבקש לחדד גם בסעיף זה כי מוסד להשכלה גבוהה מתוקצב יכול להגיש הוראת קיזוז במקום ערבות מציע
	כן, ראו הוראות סעיף 2.4.7 למכרז.

	52. 
	2.4.5
	4
	בסעיף 2.4.5 בס"ק א. וס"ק ב. לתנאי הסף, בעמ' 4 למכרז, נכללה דרישה להיקף השעות הנדרש ביחס להכשרות הייעודיות. 

נא הבהרתכם כי הדרישה הנ"ל להיקף השעות הינה במצטבר, ביחס לכלל ההכשרות הייעודיות של המציע במהלך השנים הנדרשות כאמור (3 מתוך ה 5 האחרונות) ולא ביחס לכל אחת מהשנים הנ"ל.

לחילופין, ככל שהכוונה היא להיקף השעות ביחס לכמות ההכשרות הנדרשת מידי שנה, נבקשכם להפחית את כמות ההכשרות הנדרשת להיות בהיקף של 100 שעות לפחות כמפורט בסעיף 2.4.5 א. מחמש הכשרות לשלוש.
	כאמור בתנאי הסף, הדרישות בתנאי צריכות להתקיים מדי שנה במהלך שלוש שנים לפחות מתוך חמש השנים שקדמו למועד הגשת ההצעות.

הבקשה נדחית לשינוי מחמישה לשלושה הכשרות של 100 הכשרות.

	53. 
	9.4
	34
	מבוקש להוסיף בסעיף 9.4 לאחר המילים: "הוגשה תביעה נגד המשרד לפיה חומר מסוים כלשהו" את המילים: "הקשור בביצוע העבודות שנעשו על ידי הקבלן לפי מכרז זה" וכן להוסיף בסוף הסעיף, את המילים:  "בכפוף לכך שהמשרד יעביר לקבלן את פרטי ומסמכי הדרישה, יאפשר לקבלן להתגונן כנגד הדרישה וישתף עם הקבלן פעולה לשם ההתגוננות".
	אין שינוי בנוסח הסעיף.

	54. 
	12.2
	38
	מבוקש להבהיר כי האמור בסעיף 12.2 למכרז, כפוף לכך שהמשרד יודיע לקבלן ולבאי כוחו עם היוודע על כל דרישה ו/או תביעה ו/או הליך אשר הקבלן עלול להתחייב בגינם, יאפשר לקבלן להתגונן כנגד דרישות ו/או טענות וישתף עם הקבלן פעולה לשם כך.
	אין שינוי בנוסח הסעיף.

	55. 
	12.6
	38
	מבוקש להבהיר כי האמור בסעיף 12.6 למכרז כפוף למתן הודעה על ידי המשרד לקבלן ולבאי כוחו עם היוודע על כל דרישה ו/או תביעה ו/או הליך אשר הקבלן העלולים להטיל חבות כלשהי על הקבלן על פי סעיף זה, וכן למתן אפשרות על ידי המשרד לקבלן להתגונן כנגד דרישות ו/או טענות ולשיתוף פעולה של המשרד עם הקבלן לשם כך.
	אין שינוי בנוסח הסעיף.

	56. 
	16.1.4
	48
	נא הבהרתכם כי בסעיף 16.1.4 ההפניה הינה לסעיף 16.1.3 (ולא לסעיף 17.1.2 כפי שנאמר בסעיף) .
	נכון.

	57. 
	23
	52
	מבוקש להוסיף בסוף סעיף 23, בעמ' 52 את המילים: "וזאת לאחר שניתנה לקבלן הזדמנות להביא טענותיו בפני המשרד ולאחר שניתנה לו הזדמנות לתקן את ההפרה בתוך פרק זמן שייקבע על ידי המשרד".
	אין שינוי בנוסח הסעיף.

	58. 
	24.5

25.1.2
	54

55
	בסעיף 24.5 בעמ' 54 וכן בסעיף 25.1.2 בעמ' 55, מבוקש להבהיר כי חילוט/גביית הערבות או חלק ממנה ייעשה לאחר שניתנה הודעה למציע ולאחר שתינתן לו הזדמנות להשמיע טענותיו בעניין זה.
	הבקשה נדחית. 

	59. 
	סעיף 1(2) לנספח 2 - חוזה פורטל ספקים
	65
	בסעיף זה צוין כי לחוזה פורטל ספקים מצורף "נספח א'- דרישות לתשתית מקומית". בעמוד 70 למסמכי המכרז ישנו עמוד העוסק ב"תשתית המקומית". יחד עם זאת, לא צוין כי מדובר בנספח א' ולא צוין בכותרת כי זהו מסמך דרישות לתשתית מקומית. נא הבהרתכם כי המדובר בנספח א' הנ"ל.  
	אכן מדובר בנספח זה.

	60. 
	סעיף 2.2

לנספח 3 - מסמכי החוזה
	75
	בסעיף 2.2 לחוזה (עמ' 75 למסמכי המכרז) פורטו נספחי החוזה ובין היתר, נספח ג'- תכנית עבודה; נספח ד' ערבות בנקאית; נספח ה' – התחייבות לשמירת סודיות; נספח ו'- אישור ממשטרת ישראל כי אין מניעה להעסקה לפי החוק להעסקת בגיר בעבודה במוסד. יחד  עם זאת, למסמכי המכרז לא צורפו נספחי החוזה- נודה לצירוף המסמכים הנ"ל.
	מדובר בנספחים שיצורפו לחוזה לאחר הזכייה ויכללו את המסמכים הרלוונטיים כאמור בחוזה.

	61. 
	סעיף 4.4.1 לנספח 3 - מסמכי החוזה
	76
	בסעיף זה נרשם כי התשלום בגין פעולות המתבצעות במסגרת הסכם זה ישולם על פי הגשת חשבונות ביניים בצירוף דו"ח פעילות תקופתי, ואילו בסעיף 4.4.2 לאחר מכן, נרשם כי הגשת החשבונות תיעשה בתחילת כל חודש. מבוקשת הבהרתכם למועד הקובע בו נדרש צד ב' להגיש את החשבונות. 

בנוסף, בהמשך הסעיף נקבע כי התשלום יהיה בהתאם למחירים שנקבעו בנספחים המצ"ב. לעמדתנו, יש לתקן את הסיפא של הסעיף ובמקום המילים: "בהתאמה למחירים שנקבעו בנספחים המצ"ב", יש לרשום: "כי המחירים יהיו בהתאם להצעת המחיר של צד ב' המצ"ב בנספח ב'."
	הסעיפים מדברים בעד עצמם.

יש להגיש דרישות תשלום בהתאם לדרישות הסעיף בתחילת כל חודש כאמור בסעיף 4.4.2 לחוזה, בצירוף דו"חות כאמור בסעיף 4.4.1 לחוזה.

לחוזה תצורף כנספח הצעת המחיר של המציע הזוכה.

אשר על כן, אין שינוי בהוראות החוזה.



	62. 
	סעיף 1.1.1 לנספח 3 - מסמכי החוזה
	77
	בסעיף 1.1.1 לחוזה בעמוד 77 נרשם, כי לא יועבר סכום כלשהו מסעיף אחד בתקציב המפורט בנספח מסגרת העבודה למשנהו. למסמכי המכרז והחוזה לא צורף נספח מסגרת העבודה, יש לצרף את הנספח הנ"ל.
	הכוונה לנספח ג' לחוזה שיצורף לאחר הזכייה.

	63. 
	סעיף 5.1 

לנספח 3 - מסמכי החוזה
	77
	בסעיף 5.1 לחוזה בעמוד 77 נרשם, כי  צד ב' מתחייב כלפי המשרד לבצע את כל הפעולות כפי שהן מפורטות בנספח לחוזה זה. יחד עם זאת לא צוין באיזה נספח מדובר. יש להבהיר לאיזה נספח מפנה סעיף זה.
	מדובר במסמכי המכרז ונספח ג' לחוזה שיצורפו לאחר הזכייה כנספחים לחוזה.

	64. 
	סעיף 5.1.5

לנספח 3 - מסמכי החוזה


	77
	מבוקש להוסיף בסיפא של סעיף 5.1.5 את המילים הבאות: "הרלוונטיים להתקשרות הנ"ל".
	אין שינוי בנוסח הסעיף.

	65. 
	סעיף 12.2 לנספח 3 - מסמכי החוזה
	80
	מבוקש להבהיר כי האמור בסעיף 12.2 לחוזה (בעמ' 80) כפוף לכך שהמשרד יודיע לצד ב'/לקבלן ולבאי כוחו עם היוודע על כל דרישה ו/או תביעה ו/או הליך אשר צד ב'/הקבלן עלול להתחייב בגינם, יאפשר לצד ב'/לקבלן להתגונן כנגד דרישות ו/או טענות שיועלו כאמור וכן למתן אפשרות על ידי המשרד לצד ב'/קבלן להתגונן כנגד דרישות ו/או טענות ולשיתוף פעולה של המשרד עם הקבלן לשם כך.
	אין שינוי בנוסח הסעיף.

	66. 
	סעיף 12.6 לנספח 3 - מסמכי החוזה
	80
	מבוקש להבהיר כי האמור בסעיף 12.6 לחוזה (בעמוד 80), כפוף למתן הודעה על ידי המשרד לצד ב'/לקבלן ולבאי כוחו עם היוודע על כל דרישה ו/או תביעה ו/או הליך אשר צד ב'/הקבלן עלול להתחייב בגינם על פי סעיף זה, וכן למתן אפשרות על ידי המשרד לצד ב'/לקבלן להתגונן כנגד דרישות ו/או טענות וישתף עם הקבלן פעולה לשם כך.
	אין שינוי בנוסח הסעיף.

	67. 
	סעיף 15.3 לנספח 3 - מסמכי החוזה
	85
	בסעיף 15.3 לחוזה (בעמוד 85), נרשם כי: "בוטל החוזה על ידי המשרד מסיבה כלשהי...", כיוון שהסעיף עמום ונתון לפרשנות, מבוקש לחדד באילו מקרים מלבד אלו המנויים בסעיף 15.1 ו- 15.4, יהא רשאי המשרד לבטל את החוזה.
	הסעיף מנוסח באופן רחב בכוונה שכן לא ניתן להגדיר מראש בצורה ממצא את כל המקרים.

	68. 
	סעיף 17.1 לנספח 3 - מסמכי החוזה
	86
	בסעיף 17.1 לחוזה (בעמוד 86), נרשם כי: "להבטחת על התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות." כאמור, מסמך הערבות לא צורף למסמכי המכרז, נבקש לקבל את נוסח מסמך הערבות.
	נוסח מסמך ערבות הביצוע יתאם לנוסח המצורף להוראת החשב הכללי שמספרה 7.3.3

	69. 
	סעיף 17.4 לנספח 3 - מסמכי החוזה
	86
	מבוקש להבהיר כי חילוט הערבות ייעשה רק לאחר שניתנה לצד ב' הזדמנות להשמיע טענותיו, ובהתאם לדרישות הדין.
	ראו מענה לשאלה 58 לעיל.

	70. 
	סעיף 25

לנספח 5 - פירוט קורסים והכשרות
	108
	בסעיף 25 בעמוד 108 נרשם: "דוגמה לתוכנית קורס מנהלי בטיחות מחוזיים בכירים המוכנת בימים אלה מפורטת ב- ששגיאה! מקור ההפניה לא נמצא", נבקש לנקוב בהפניה המתאימה.

	ראו נספח 6 למכרז.

	71. 
	סעיף 2.4 

לנספח 5 - פירוט קורסים והכשרות
	109
	בסעיף 2.4 לנספח 5- קורסים והכשרות, צוין כי "נוהל ימי הכשירות מצורף כנספח 14 למכרז" - נספח כאמור לא צורף, נבקש לצרף את הנספח הנ"ל.


	ראו נספח 12 למכרז.

	72. 
	נספח 6 - מסמך דוגמה להשתלמות ייעודית בבטיחות
	131
	 בעמוד 131 נרשם, כי: "תיאור ההשתלמות המחייב והנדרש מהקבלן מצוי בסעיף 3.2 לנספח 6 למכרז".

יחד עם זאת, מעיון בנספח 6 למכרז, לא מופיע בנספח סעיף 3.2 - נא עדכונכם בדבר הנוסח המחייב. (כך, גם ביחס לנספח 7 בעמוד 132, בו נרשם בסיפא כי תיאור יום הכשירות המחייב והנדרש מהקבלן מצוי בסעיף 2.11.1 לנספח 6 למכרז, אולם לא מופיע הסעיף הנ"ל בנספח 6; .כך, גם ביחס לנספח 8- בו נרשם כי תיאור יום הכשירות המחייב והנדרש מצוי בסעיף 2.11.2 לנספח 6 למכרז, אולם הסעיף הנ"ל לא מופיע בנספח 6; כך, גם ההפניות בנספחים 9-11 לסעיפים 2.11.4, 3.1  ו- 2.11.3  בנספח 6, אינן רלוונטיות מאחר שלא מופיעות בנספח 6 - יש להפנות לנספח המתאים).
	מדובר בנספח 5 למכרז.

	73. 
	נספח 12 - מסמך דוגמה לנוהל ימי כשירות
	כללי
	על גבי המסמך שצורף כנספח 12 נרשם בכתב יד: "נוהל זה אינו מעודכן הוא יעודכן מיד עם בחירת ספק במכרז החדש שיפורסם בקרוב".  

על כן, נא הבהרתכם מה נפקותו של נספח 12  הנ"ל שצורף במסגרת המכרז וככל שישנו מסמך מעודכן מבוקש לצרף אותו למסמכי המכרז, לידיעה ובחינתו על ידי המציעים.
	הנספח מובא כדוגמה, כמו כל יתר הדוגמאות.
הנוהל יתעדכן מיד עם בחירת הקבלן ביחד עם הקבלן שייבחר.

	74. 
	סעיף 6(ג) לנספח 13 - חוברת ההצעה

סעיף 7.1

לנספח 13 - חוברת ההצעה


	4

5
	בנספח 13-חוברת ההצעה, מבוקש להוסיף בעמ' 4 סעיף 6(ג) את המילים - "תאגיד סטטוטורי" ו/או לחילופין, להבהיר כי ניתן לציין בסעיף זה תאגיד סטטוטורי. 

כן מבוקש להבהיר כי המציע יכול להיות תאגיד סטטוטורי, כאמור בסעיף 2.4.1 (עמ' 4) למסמך הפניה במכרז.
	אין מניעה כי המציע יהיה תאגיד סטטוטורי.

	75. 
	חוברת ההצעה -נספח 13 

	14
	לעניין דפי העזר לחישוב (עמ' 14 לחוברת ההצעה) נבקש להבהיר מהן ההוצאות הנחשבות להוצאות קבועות ומהן ההוצאות שייחשבו כהוצאות משתנות, על מנת להקנות אחידות לצורך מתן אפשרות להשוות בין ההצעות השונות.
	מדובר בקביעה המסורה למציע, בהתאם לחלוקה הפנימית שלו בהצעת המחיר להוצאות קבועות ומשתנות.

הוצאה קבועה הינה הוצאה שאינה משתנה לאורך ההתקשרות ואינה מושפעת מפרמטרים שעשויים להשתנות לאורך הפעילות המבוצעת, לעומת הוצאה משתנה.


	76. 
	נספח א' לחוברת ההצעה -נספח 13 

	16
	מבוקש להבהיר (בין היתר ביחס למפורט בנספח א' לחוברת ההצעה בעמ' 16), כי מציע שהינו תאגיד סטטוטורי (תאגיד הפועל מכוח חוק), אינו נדרש לצרף להצעתו תעודת התאגדות ו/או פלט מרשם רשמי ו/או תעודת התאגדות וכיו"ב.  
	על מציע שהינו תאגיד סטטוטורי, לצרף את המסמכים המוכיחים את התאגדותו, הפניה לחוק המסמיך או המקים אותו ובמידת הצורך למסמך המוכיח את קיומו. 
לדוגמה – 
המועצה להשכלה גבוהה - די בהפניה לחוק המועצה להשכלה גבוה. 
מוסד להשכלה גבוהה - תעודת ההכרה והפרסום ברשומות לפי סעיף 13 לחוק המועצה להשכלה גבוהה.



בכבוד רב,


אורנה מיטמיגר
                           
מנהלת אגף רכש מכרזים והתקשרויות
